proxectonos/corpus_dominio_legal_administrativo_tmp huggingface dataset:
RESOLUCIÓN do 5 de xullo de 2018 pola que se nomea a Raquel María Souto García como xerenta desta universidade.
Universidade de Vigo — II. Autoridades e persoal — 06/07/2018

Esta reitoría, en virtude das atribucións conferidas polo ordenamento xurídico vixente, e de conformidade co establecido no artigo 23 da Lei orgánica 6/2001, do 21 de decembro, de universidades, e no artigo 75 dos estatutos da Universidade de Vigo, aprobados polo Decreto 7/2010, do 14 de xaneiro (DOG núm. 21, do 2 de febreiro) do Goberno da Xunta de Galicia, e co acordo previo do Consello Social da Universidade de Vigo na sesión celebrada o 5 de xullo de 2018,
Nomear a Raquel María Souto García, xerenta da Universidade de Vigo, con efectos a partir da súa publicación no Diario Oficial de Galicia.
Vigo, 5 de xullo de 2018
RESOLUCIÓN do 21 de xuño de 2018 pola que se publica o plan de estudos de máster universitario en Tecnoloxías de Edificación Sustentable.
Universidade da Coruña — III. Outras disposicións — 04/07/2018

O máster universitario en Tecnoloxías de Edificación Sustentable obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia e a autorización da Comunidade Autónoma de Galicia para a súa implantación. Por Acordo do Consello de Ministros do 8 de marzo de 2013 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE, do 23 de abril, por Resolución da Secretaría Xeral de Universidades do 2 de abril de 2013).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Tecnoloxías de Edificación Sustentable pola Universidade da Coruña, que se estrutura segundo consta no anexo.
A Coruña, 21 de xuño de 2018
Código RUCT: 4313637.
Plan de estudos en extinción.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
O plan de estudos oferta 4 disciplinas optativas de 3 créditos cada unha, 12 créditos en total, das que o alumnado ten que elixir 2 disciplinas, é dicir, 6 créditos.
3. Contido do plan de estudos.
3.1. Contido do plan de estudos por materia.
3.2. Contido do plan de estudos por curso.
1º Curso.
2º Curso.
4. Condicións de terminación.
O alumnado deberá superar 90 créditos ECTS, distribuídos como se indica no número 2, para obter o título de máster universitario en Tecnoloxías de Edificación Sustentable.
RESOLUCIÓN do 21 de xuño de 2018 pola que se publica o resultado do proceso de selección da convocatoria de subvencións a proxectos de investimento en actividades non agrícolas, cofinanciadas con Feader no marco do PDR de Galicia 2014-2020, período 2018-2019.
Axencia Galega de Desenvolvemento Rural — III. Outras disposicións — 04/07/2018

Mediante a Resolución do 26 de decembro de 2017 aprobáronse as bases reguladoras das subvencións a proxectos de investimento en actividades non agrícolas, cofinanciadas co Feader no marco do PDR de Galicia 2014-2020, e convocáronse as correspondentes ao período 2018-2019 (DOG nº 20, do 29 de xaneiro de 2018).
Para o financiamento desta convocatoria estaba previsto un crédito de 4.500.000 €, con cargo á partida orzamentaria 13-A1-712A-770.0 dos orzamentos da Agader, coa seguinte distribución por anualidades: 2018: 2.000.000 €; 2019: 2.500.000 €.
O crédito da convocatoria está cofinanciado polo Feader (75 %), a Administración xeral do Estado (7,5 %) e a Xunta de Galicia (17,5 %).
O 18 de xuño de 2018 o director xeral da Agader, no exercicio das competencias atribuídas en virtude do Acordo do Consello de Dirección da Agader, do 11 de xullo de 2013 (Resolución do 24 de xullo de 2013; DOG nº 148, do 5 de agosto), resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no Diario Oficial de Galicia as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no Diario Oficial de Galicia a relación das subvencións concedidas ao abeiro da Resolución do 26 de decembro de 2017 pola que se aproban as bases reguladoras das subvencións a proxectos de investimento en actividades non agrícolas, cofinanciadas co Feader no marco do PDR de Galicia 2014-2020 correspondentes ao período 2018-2019, segundo o documento anexo.
Santiago de Compostela, 21 de xuño de 2018
RESOLUCIÓN do 28 de xuño de 2018 pola que se procede á publicación das subvencións concedidas en virtude da Orde do 16 de abril de 2018 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia.
Consellería de Sanidade — III. Outras disposicións — 09/07/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 20 da Orde do 16 de abril de 2018 pola que se establecen as bases reguladoras e se convocan axudas, en réxime de concorrencia competitiva, as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia, procédese á publicación das subvencións concedidas.
Crédito orzamentario inicial de 200.000 euros, con cargo a aplicación orzamentaria 5001.413A.481.21 e código de proxecto 201400027.
No que se refire aos beneficiarios, importe e finalidade, véxase o anexo.
Santiago de Compostela, 28 de xuño de 2018
RESOLUCIÓN do 13 de xuño de 2018, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (Galp), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2016 (Diario Oficial de Galicia número 166, do 2 de setembro).
Consellería do Mar — III. Outras disposicións — 04/07/2018

De conformidade co establecido no artigo 15º.1 da Lei 9/2007, do 13 de xuño, de subvencións de Galicia, «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario ao que se imputen, beneficiario, cantidade concedida e finalidade ou finalidades da subvención».
Na súa virtude,
Ordenar a publicación, no
Diario Oficial de Galicia
, das axudas concedidas na convocatoria de 2018, con cargo á aplicación orzamentaria 14.03.723C.780.1, para o financiamento de proxectos de cooperación interterritoriais e transnacionais dos grupos de acción local do sector pesqueiro (Galp), ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Eurpeo Marítimo e de Pesca (FEMP).
Santiago de Compostela, 13 de xuño de 2018
EXTRACTO da Orde do 28 de xuño de 2018 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2018 na Comunidade Autónoma de Galicia (código de procedemento IN414D).
Consellería de Economía, Emprego e Industria — III. Outras disposicións — 04/07/2018

BDNS (Identif.): 405975.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Persoas residentes na Comunidade Autónoma de Galicia que teñan a consideración de consumidor vulnerable severo en risco de exclusión social. Terán esta consideración aquelas persoas que reúnan os requisitos para ser consumidor vulnerable severo establecidos no artigo 3 do Real decreto 897/2017, do 6 de outubro, polo que se regulan a figura do consumidor vulnerable, o bono social e outras medidas de protección para os consumidores domésticos de enerxía eléctrica, cos límites de renda establecidos no punto 4 do citado artigo e, ademais, estean en risco de exclusión social. Esta situación deberá estar acreditada mediante certificado ou informe social expedido polos servizos sociais correspondentes.
Segundo.
Obxecto
Pagamento da factura eléctrica aos consumidores vulnerables severos en risco de exclusión social para lle asegurar a este colectivo o acceso continuado á subministración de enerxía eléctrica na Comunidade Autónoma de Galicia.
Terceiro.
Bases reguladoras
Orde do 28 de xuño de 2018 pola que se establecen las bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social.
Cuarto.
Contía
A dotación orzamentaria é de 1.193.115 €.
Importe máximo por solicitante de 250 €/ano ou de 400 €/ano no caso de familias numerosas.
Quinto.
Prazo de presentación de solicitudes
Comezará o día seguinte ao da publicación da orde de convocatoria no DOG e rematará o 15 de decembro de 2018.
Santiago de Compostela, 28 de xuño de 2018
CORRECCIÓN DE ERROS. Decreto 136/2017, do 17 de novembro, de ordenación e funcionamento do Servizo de Gardacostas de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 03/07/2018

Advertido erro por omisión do anexo I do Decreto 136/2017, do 17 de novembro, de ordenación e funcionamento do Servizo de Gardacostas de Galicia, publicado no Diario Oficial de Galicia núm. 113, do 14 de xuño de 2018, cómpre a publicación do referido anexo.
ORDE do 27 de xuño de 2018 pola que se fai público o incremento do crédito das axudas previstas na Orde do 23 de decembro de 2016 pola que se establecen as bases polas que se rexerá a concesión da axuda económica, a través da tarxeta Benvida, para as familias con fillas e fillos nados no ano 2017, e se procede á súa convocatoria.
Consellería de Política Social — III. Outras disposicións — 05/07/2018

A Orde do 23 de decembro de 2016, pola que se establecen as bases polas que se rexerá a concesión da axuda económica, a través da tarxeta Benvida, para as familias con fillas e fillos nados no ano 2017 e se procede á súa convocatoria, establece no seu artigo 2 que as axudas que se establecen no seu articulado se financiarán con cargo á aplicación orzamentaria 12.02.312B.480.1 recollida no Proxecto de lei de orzamentos xerais da Comunidade Autónoma de Galicia para o ano 2017. Dado que este programa se estende na súa execución ao ano 2018, trátase dun gasto plurianual e o importe destinado ás ditas axudas ascende á cantidade de 9.000.000 euros na anualidade de 2017 e de 9.000.000 euros na anualidade de 2018.
A devandita orde establece, ademais, que o crédito final resultante destinado a estas axudas se poderá incrementar no suposto de que sexa insuficiente para atender todas as solicitudes recibidas que cumpran os requisitos establecidos nesta orde e di, ademais, que o aumento veña derivado dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
O crédito para levar a cabo o incremento previsto nesta orde procede do remanente doutras convocatorias financiadas con cargo ao mesmo crédito.
Tendo en conta o volume de solicitudes recibidas e en liña cos obxectivos do Programa de apoio á natalidade posto en marcha pola Xunta de Galicia, deben articularse as medidas necesarias para garantir que todas as persoas solicitantes que cumpren os requisitos determinados na Orde do 23 de decembro de 2016 poidan recibir as axudas que lles corresponden, polo que é necesario incrementar o importe destinado á dotación orzamentaria consignada na orde de convocatoria mencionada.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o crédito destinado ao financiamento das axudas previstas na Orde do 23 de decembro de 2016, pola que se establecen as bases polas que se rexerá a concesión da axuda económica, a través da tarxeta Benvida, para as familias con fillas e fillos nados no ano 2017. O importe total do dito incremento, que se realizará na aplicación orzamentaria 12.02.312B.480.1, é de 124.800 €.
A publicación desta orde non supón a apertura dun novo prazo de presentación de solicitudes.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xuño de 2018
RESOLUCIÓN do 21 de xuño de 2018, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas destinadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B).
Consellería de Economía, Emprego e Industria — III. Outras disposicións — 05/07/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, no artigo 26 do anexo I da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas destinadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B), procédese por medio desta resolución, á publicación do extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas destinadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B).
b) Aplicación orzamentaria: 09.20.732-A 760.0.
c) Crédito orzamentario: 5.845.000,00 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 21 de xuño de 2018
RESOLUCIÓN do 7 de xuño de 2018 pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Axencia Galega da Industria Forestal — III. Outras disposicións — 02/07/2018

– Actividade. O obxecto da encomenda é prestar apoio técnico e administrativo na tramitación das axudas aos investimentos en tecnoloxías forestais, procesamento, mobilización e comercialización de produtos forestais.
– Natureza e alcance da xestión encomendada. Esta encomenda ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O período de execución comeza o 7 de maio de 2018, e o prazo máximo é o 31 de decembro de 2018.
– Financiamento. Esta encomenda tramítase con cargo aos orzamentos da Comunidade Autónoma de Galicia para o ano 2018, aplicación orzamentaria 09.A4.741A.640.0.
Santiago de Compostela, 7 de xuño de 2018
RESOLUCIÓN do 25 de xuño de 2018 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 03/07/2018

O Decreto 149/2012, do 5 de xullo, polo que se regula o Consello do Turismo de Galicia (DOG núm. 135, do 16 de xullo), recolle, no artigo 3, a composición e réxime de elección dos/as seus/súas membros, e no artigo 5, o nomeamento destes/as pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberá comunicar, á Administración turística autonómica no prazo máximo dun mes, o/a novo/a vogal proposto/a para a súa representación.
Mediante Resolución do 20 de marzo de 2017, da directora da Axencia Turismo de Galicia (DOG núm. 60, do 27 de marzo), foron nomeados os membros do Consello do Turismo de Galicia. Unha vez nomeados, a Federación Galega de Municipios e Provincias (Fegamp) realizou unha proposta de modificación dos membros propostos inicialmente.
Polo exposto,
Primeiro. Cesar como membro suplente do Consello do Turismo de Galicia a Ramón Bouzas Castaño en representación da Fegamp.
Segundo. Nomear como membro suplente do Consello do Turismo de Galicia a Carlos Castaño Ferreirós en representación da Fegamp.
Santiago de Compostela, 25 de xuño de 2018
ORDE do 12 de xuño de 2018 pola que se autoriza a inclusión da Escola de Música da Limia no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 03/07/2018

O presidente da Asociación Agrupación Musical da Limia solicita a inscrición da Escola de Música da Limia no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Ourense achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Modificación da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de xuño de 2018
EXTRACTO da Orde do 15 de xuño de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2018 (código de procedemento TR852A).
Consellería de Economía, Emprego e Industria — III. Outras disposicións — 03/07/2018

BDNS (idenf.): 405705.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Na liña 1:
As asociacións empresariais e as organizacións sindicais intersectoriais no ámbito da Comunidade Autónoma de Galicia, constituídas ao abeiro da Lei 19/1977, do 1 de abril, sobre regulación do dereito de asociación sindical.
Na liña 2:
a) As asociacións empresariais sectoriais constituídas ao abeiro da Lei 19/1977, do 1 de abril, sobre regulación do dereito de asociación sindical.
b) As organizacións sindicais con representatividade no ámbito da Comunidade Autónoma de Galicia, de carácter sectorial.
c) As fundacións sectoriais paritarias para a promoción da prevención da seguridade e saúde laboral, nadas da negociación colectiva ou de acordos sectoriais, con sede e actividade en Galicia.
Na liña 3:
As medianas, pequenas empresas e microempresas, así como as persoas traballadoras autónomas con persoas traballadoras ao seu cargo, que teñan o seu domicilio social e, polo menos, un centro de traballo no territorio da Comunidade Autónoma de Galicia.
Segundo. Obxecto
1. Esta orde ten por obxecto o establecemento das bases reguladoras para a concesión de subvencións, pola Consellería de Economía, Emprego e Industria, Secretaría Xeral de Emprego, co fin de levar a cabo accións de formación, sensibilización, asesoramento e fomento da prevención de riscos laborais en Galicia.
Terceiro. Bases reguladoras
Orde do 15 de xuño de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2018 (código de procedemento TR852A).
Cuarto. Importe
1. Estas axudas distribúense en tres liñas:
a) Liña 1: formación e actividades de asesoramento e sensibilización en materia de prevención de riscos laborais de carácter intersectorial. Esta liña ten un orzamento de 690.000 euros.
b) Liña 2: formación e outras actividades de fomento en materia de prevención de riscos laborais de carácter sectorial. Esta liña ten un orzamento de 180.000 euros.
c) Liña 3: investimentos destinados a accións de mellora na adaptación, substitución ou adquisición de equipamentos de traballo e adaptacións de postos de traballo. Esta liña ten un orzamento total de 620.000 euros.
Quinta. Prazo de presentación de solicitudes
O prazo para a presentación das solicitudes será dun mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 15 de xuño de 2018
ORDE do 18 de xuño de 2018 pola que se modifica a autorización do Centro Privado Plurilingüe San Miguel 2, de Vigo.
Consellería de Cultura, Educación e Ordenación Universitaria — III. Outras disposicións — 03/07/2018

O representante da titularidade do Centro Privado (CPR) Plurilingüe San Miguel 2, de Vigo (Pontevedra), solicita a autorización dunha (1) unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar unha (1) unidade de educación especial no CPR Plurilingüe San Miguel 2, que queda configurado como se sinala:
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia na unidade que se autoriza, así como o equipamento axeitado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xuño de 2018
RESOLUCIÓN do 22 de xuño de 2018 pola que se modifica a Resolución do 26 de setembro de 2017 relativa aos criterios e procedemento para autorizar a ocupación de dominio público portuario con destino á celebración de espectáculos públicos ou actividades recreativas nos portos autonómicos de competencia deste organismo.
Portos de Galicia — III. Outras disposicións — 02/07/2018

Por Resolución do 26 de setembro de 2017, publicada no
Diario Oficial de Galicia
número 190, do 5 de outubro, aprobáronse os criterios e o procedemento para autorizar a ocupación de dominio público portuario con destino á celebración de espectáculos públicos ou actividades recreativas nos portos autonómicos da competencia deste organismo.
O 14 de xuño de 2018 entrou en vigor a Lei 6/2017, do 12 de decembro, de portos de Galicia,
Diario Oficial de Galicia
do 14 de decembro, que derroga a Lei 5/1994, do 29 de novembro, de creación de Portos de Galicia.
O 2 de xullo de 2018, entra en vigor a Lei 10/2017, do 27 de decembro, de espectáculos públicos e actividades recreativas de Galicia, publicada no
Diario Oficial de Galicia
do martes 2 de xaneiro de 2018.
Dada a entrada en vigor das dúas normas que se citan e a necesidade de adaptación da Resolución do 26 de setembro de 2017, por Resolución do 22 de xuño de 2018 o presidente de Portos de Galicia acordou a súa modificación.
A modificación da resolución non implica unha nova apertura do prazo de presentación de solicitudes, polo que se mantén o publicado no
Diario Oficial de Galicia
número 190, do 5 de outubro de 2017.
No sentido apuntado, para que a solicitude poida ser tida en conta, á marxe das excepcións previstas na resolución, deberá ser presentada no rexistro de Portos de Galicia coa anterioridade e por calquera dos medios recollidos nesa convocatoria, acompañada da documentación que se indica na condición sétima da resolución.
O texto íntegro da resolución, xunto cos seus anexos, atópase á disposición do público para seu exame desde as 9.00 ás 14.00 horas nas oficinas das zonas localizadas en Lugo, A Coruña e Pontevedra, e nos servizos centrais de Portos de Galicia ou na páxina web www.portosdegalicia.gal
Esta resolución será de aplicación a espectáculos ou eventos que se celebran a partir do día 2 de xullo de 2018 e que non conten con resolución de autorización outorgada en firme.
Contra a presente resolución, que esgota a vía administrativa, cabe interpor recurso contencioso-administrativo ante o Xulgado do Contencioso-Administrativo de Santiago de Compostela no prazo de dous (2) meses contado a partir do día seguinte ao da publicación da resolución.
Non obstante, os interesados poderán interpor contra esta resolución recurso potestativo de reposición nun prazo dun (1) mes contado a partir do día seguinte ao desta publicación, ante o mesmo órgano que a ditou, de acordo co disposto no artigo 123 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 22 de xuño de 2018
RESOLUCIÓN do 19 de xuño de 2018 pola que se dá publicidade á encomenda de xestión deste organismo autónomo á Axencia Galega para a Xestión do Coñecemento en Saúde para a xestión da formación dos/as profesionais, derivada do programa Úlceras fóra.
Servizo Galego de Saúde — III. Outras disposicións — 02/07/2018

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 15 de xuño de 2018, do Servizo Galego de Saúde, pola que se encomenda á Axencia Galega para a Xestión do Coñecemento en Saúde a xestión da formación dos/as profesionais do Servizo Galego de Saúde, derivada do programa Úlceras fóra.
– Actividade: a Axencia asumirá a xestión das actividades formativas propostas polo Servizo de Integración Asistencial do Servizo Galego de Saúde, dentro dos límites orzamentarios establecidos. Estas actividades formativas deben estar enmarcadas dentro da formación referida á deterioración da integridade cutánea e tisular ou a actividades que faciliten a apertura de liñas de investigación ou mellora do traballo coa mellor evidencia dispoñible.
– Natureza e alcance da xestión encomendada: o encargo ten natureza de encomenda a un medio propio, de acordo co disposto no artigo 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: ata o 31 de decembro de 2018.
Santiago de Compostela, 19 de xuño de 2018
RESOLUCIÓN do 21 de xuño de 2018 pola que se dá publicidade da Resolución do 19 de xuño de 2018 pola que se lle encarga ao medio propio Empresa Pública de Servizos Agrarios Galegos, S.A. a retirada, estelado ou empillamento e venda da madeira das árbores situadas no dominio público das marxes das estradas de titularidade autonómica de Galicia.
Axencia Galega de Infraestruturas — III. Outras disposicións — 02/07/2018

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
Resolución do 19 de xuño de 2018, da Axencia Galega de Infraestruturas, pola que se encarga ao medio propio Empresa Pública de Servizos Agrarios Galegos, S.A. a retirada, estelado ou empillamento e venda da madeira das árbores situadas no dominio público das marxes das estradas de titularidade autonómica de Galicia.
– Actividade: os traballos que se van realizar baixo a cobertura da encomenda consistirán no abatemento, retirada e/ou amoreamento de residuos e tamén na venda da madeira aproveitable de árbores situadas na zona de dominio público das estradas da Rede de estradas de Galicia.
– Natureza e alcance da xestión encomendada: encomenda de xestión a medios propios, ao ter a Empresa Pública de Servizos Agrarios Galegos, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: 6 meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2018, aplicación orzamentaria 08.A1.512B.610.1.
– Recurso: contra esta resolución poderase interpoñer recurso especial en materia de contratación, ao abeiro do disposto no artigo 44.2 da Lei 9/2017, do 8 de novembro, de contratos do sector público.
Santiago de Compostela, 21 de xuño de 2018
RESOLUCIÓN do 20 de xuño de 2018 pola que se habilita unha aplicación orzamentaria e se redistribúen os créditos orzamentarios por epígrafes recollidos na Orde do 29 de decembro de 2017 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019.
Consellería de Economía, Emprego e Industria — III. Outras disposicións — 02/07/2018

Mediante a Orde do 29 de decembro de 2017, que foi publicada no
Diario Oficial de Galicia
número 25, do 5 de febreiro, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social.
No artigo 35.1 da devandita orde recóllese o financiamento das axudas previstas con cargo ás aplicacións 09.40.324C.445.0, 09.40.324C.460.0 e 09.40.324C.481.1 cunha contía inicial de un millón cento vinte e catro mil euros (1.124.000 €) distribuído en dúas anualidades, correspondentes a fondos finalistas do Estado. Así mesmo, sinálase que, no caso de resultaren beneficiarias as universidades, habilitarase a aplicación orzamentaria 09.40.324C.444.0.
No artigo 35.2 establécese que a distribución inicial poderá alterarse, despois das modificacións orzamentarias precisas, en función da tipoloxía das entidades que vaian realizar as actividades que resulten beneficiarias.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, faise necesario habilitar a aplicación orzamentaria 09.40.324C.444.0, así como unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero sí das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Modificar o crédito destinado ás axudas convocadas pola Orde do 29 de decembro de 2017 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019, habilitando a aplicación orzamentaria 09.40.324C.444.0 e redistribuíndo o crédito da seguinte maneira, sen variar o orzamento total:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 20 de xuño de 2018
ORDE do 11 de xuño de 2018 pola que se resolve a integración da Biblioteca Pública Municipal de Barreiros na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 02/07/2018

Vista a proposta do secretario xeral de Cultura, e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública Municipal de Barreiros.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que se deberá axustar ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non se cumprir este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 11 de xuño de 2018
RESOLUCIÓN do 21 de xuño de 2018, da Secretaría Xeral para o Deporte, pola que se fan públicas as listaxes de solicitudes admitidas, as suxeitas a emenda e as inadmitidas, presentadas ao abeiro da Resolución do 3 de abril de 2018 pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e agrupacións deportivas escolares de Galicia para o desenvolvemento de actividades deportivas, e se convocan para o ano 2018 (código de procedemento PR945C).
Vicepresidencia e Consellería de Presidencia, Administracións Públicas e Xustiza — III. Outras disposicións — 02/07/2018

De conformidade co disposto na Resolución do 3 de abril de 2018, da Secretaría Xeral para o Deporte, pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e agrupacións deportivas escolares de Galicia para o desenvolvemento de actividades deportivas, e se convocan para o ano 2018, tras seren recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes admitidas. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo II desta resolución, ordenada alfabeticamente.
Terceiro. Publicar a listaxe de solicitudes inadmitidas e o motivo. Tal relación recóllese no anexo III desta resolución, ordenada alfabeticamente.
Cuarto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web
http://deporte.xunta.gal/
Quinto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 21 de xuño de 2018
En motivo da inadmisión:
DECRETO 69/2018, do 21 de xuño, polo que se aproba o cambio de titularidade da estrada provincial EP-9204, avenida de Luis Rocafort (comunica paseo praia Silgar ata rotonda), cunha lonxitude total de 590 metros, a prol do Concello de Sanxenxo.
Consellería de Infraestruturas e Vivenda — III. Outras disposicións — 09/07/2018

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A estrada de titularidade provincial EP-9204, avenida de Luis Rocafort, constitúe unha das arterias principais do concello de Sanxenxo debido á súa situación, xa que comunica o paseo de Silgar co centro de Sanxenxo e coa estrada autonómica PO-308.
O Concello de Sanxenxo e a Deputación Provincial de Pontevedra asinaron un convenio o día 28 de abril de 2016 para a «urbanización da avenida Luis Rocafort-Sanxenxo». No convenio establécese que unha vez rematadas e recibidas as obras (29.12.2017), iniciarase a transferencia do viario a prol do Concello de Sanxenxo.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día vinte e un de xuño de dous mil dezaoito.
Artigo 1
Apróbase o cambio de titularidade a prol do Concello de Sanxenxo da:
– Estrada provincial EP-9204 avenida de Luis Rocafort (comunica paseo praia Silgar ata rotonda) cunha lonxitude total de 590 metros.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Sanxenxo deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Sanxenxo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, vinte e un de xuño de dous mil dezaoito
CORRECCIÓN DE ERROS. Resolución do 19 de febreiro de 2018, da Secretaría Xeral da Emigración, pola que se aproban as bases reguladoras e se procede á convocatoria de cen (100) bolsas de excelencia para a mocidade do exterior, co fin de cursar estudos de máster que se inicien no ano 2018 nunha universidade galega (PR911A).
Vicepresidencia e Consellería de Presidencia, Administracións Públicas e Xustiza — III. Outras disposicións — 09/07/2018

Advertidos erros na citada resolución, publicada no Diario Oficial de Galicia número 45, do 5 de marzo de 2018, cómpre efectuar as seguintes correccións:
Na páxina 12636, no artigo 15.4, onde di:
«Non se poderá modificar o máster en que se matriculasen, coa excepción do suposto previsto no artigo 18. 2 desta resolución».
Debe dicir:
«Non se poderá modificar o máster en que se matriculasen, coa excepción do suposto previsto no artigo 19. 2 desta resolución».
Na páxina 12638, no artigo 19.2, onde di:
«As persoas beneficiarias destas bolsas poderán solicitar a modificación da resolución de concesión e cambiar o máster para o cal se lles concedeu a bolsa, sempre que teña o mesmo número de créditos que o concedido e unicamente no caso dos seguintes másteres da Universidade de Santiago de Compostela, que teñen criterios de selección específicos e nos cales a súa admisión e prazo de matrícula na convocatoria ordinaria se pode atrasar ata o mes de setembro: máster en Acuicultura, máster en Investigación Biomédica, máster en Dirección e Xestión Contable e Financeira, máster en Psicoloxía do Traballo e as Organizacións, Psicoloxía Xurídica-Forense e Intervención Social e máster en Tecnoloxías de Análise de Datos Masivos: Big Data».
Debe dicir:
«As persoas beneficiarias destas bolsas poderán solicitar a modificación da resolución de concesión e cambiar o máster para o cal se lles concedeu a bolsa, sempre que teña o mesmo número de créditos que o concedido e unicamente no caso dos seguintes másteres da Universidade de Santiago de Compostela e da Universidade de Vigo, que teñen criterios de selección específicos e nos cales a súa admisión e prazo de matrícula na convocatoria ordinaria se pode atrasar ata o mes de setembro: máster en Acuicultura, máster en Investigación Biomédica, máster en Dirección e Xestión Contable e Financeira, máster en Psicoloxía do Traballo e as Organizacións, Psicoloxía Xurídica-Forense e Intervención Social, máster en Tecnoloxías de Análise de Datos Masivos: Big Data e máster de Dirección de Arte en Publicidade».
Na páxina 12646, no ANEXO I, onde di:
Debe dicir:
ORDE do 8 de outubro de 2018 pola que se autoriza o cambio de denominación específica do CEIP da Igrexa, do concello das Somozas.
Consellería de Educación, Universidade e Formación Profesional — III. Outras disposicións — 18/10/2018

De conformidade co previsto no artigo 8 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: A Coruña.
Concello: As Somozas.
Código: 15025074.
Denominación actual: Colexio de educación infantil e primaria (CEIP) da Igrexa.
Nova denominación: Colexio de educación infantil e primaria (CEIP) O Marbán.
Santiago de Compostela, 8 de outubro de 2018
EXTRACTO da Resolución do 2 de outubro de 2018 pola que se convoca e regula a concesión de axudas, en réxime de concorrencia non competitiva para o ano 2018, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica (código de procedemento IN107E).
Instituto Galego do Consumo e da Competencia — III. Outras disposicións — 18/10/2018

BDNS (Identif.): 418636.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na sección xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de subministración eléctrica coas especificidades que se establecen no artigo 2 das súas bases reguladoras.
Terceiro.
Bases reguladoras
Resolución do 2 de outubro de 2018 pola que se convoca e regula a concesión de axudas, en réxime de concorrencia non competitiva para o ano 2018, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración eléctrica.
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 09.80.613A.781.0 do proxecto de orzamento do Instituto Galego do Consumo e da Competencia para o ano 2018.
Quinto.
Prazo de presentación de solicitudes
O prazo para a presentación das solicitudes comezará ao día seguinte da publicación desta orde no DOG e rematará cando se esgoten os fondos económicos consignados. En todo caso, finalizará no prazo dun mes contado desde o día seguinte á súa publicación no DOG.
Santiago de Compostela, 2 de outubro de 2018